open-index/open-wikipedia-markdown huggingface dataset:
Αλέξανδρος Οθωναίος

Ο **Αλέξανδρος Οθωναίος** (Γύθειο, 1879 - Αθήνα, 20 Σεπτεμβρίου 1970) ήταν Έλληνας στρατιωτικός και πολιτικός. Απόφοιτος της σχολής Ευελπίδων, έλαβε μέρος στον Μακεδονικό Αγώνα με το ψευδώνυμο καπετάν Παλμίδης, στο Κίνημα στο Γουδί ως μέλος του Στρατιωτικού Συνδέσμου, καθώς και στους Βαλκανικούς Πολέμους. Ήταν ο πρόεδρος του στρατοδικείου που καταδίκασε σε θάνατο τους έξι ως πρωταίτιους της μικρασιατικής καταστροφής. Μετά τη Κατοχή ήταν κοντά στο ΕΑΜ και διετέλεσε για λίγο αρχιστράτηγος των Ελληνικών δυνάμεων.

## Βιογραφία
Κατά τον Α΄ Παγκόσμιο Πόλεμο βρέθηκε διοικητής του 7ου Συντάγματος Κρητών στο Μακεδονικό Μέτωπο. Έλαβε μέρος στην Ουκρανική Εκστρατεία με το βαθμό του συνταγματάρχη και στο μικρασιατικό μέτωπο ως διοικητής της μεραρχίας Κυδωνιών. Ένθερμος βενιζελικός, απομακρύνθηκε από το στράτευμα μετά τη νίκη των αντιβενιζελικών στις εκλογές του 1920 και εγκαταστάθηκε στην Κωνσταντινούπολη, συγκαταλεγόταν μεταξύ των πρώτων «Αμυνιτών».  Ανακλήθηκε στη θέση του μετά τη Μικρασιατική Καταστροφή και το Στρατιωτικό Κίνημα των Πλαστήρα - Γονατά (Σεπτέμβριος 1922). Υπήρξε πρόεδρος του έκτακτου στρατοδικείου της Δίκης των Εξ που καταδίκασε σε θάνατο τους Δημήτριο Γούναρη, Πέτρο Πρωτοπαπαδάκη, Νικόλαο Στράτο, Γεώργιο Μπαλτατζή, Νικόλαο Θεοτόκη και Γεώργιο Χατζηανέστη.

Το 1923, με το βαθμό του αντιστρατήγου, διετέλεσε διοικητής του Β΄ και Γ΄ Σώματος Στρατού, ενώ το 1925, έπειτα από το πραξικόπημα του Θεόδωρου Πάγκαλου, αποστρατεύθηκε. Ανακλήθηκε στο στράτευμα το 1929 κατόπιν ειδικού νόμου όπου και διορίσθηκε επιθεωρητής της Β΄ Επιθεώρησης Στρατού και συγχρόνως πρόεδρος του ανωτάτου στρατιωτικού συμβουλίου. Το 1932 κατόπιν εντολής του Ελευθέριου Βενιζέλου, τέθηκε επικεφαλής παραστρατιωτικού συνδέσμου, που στόχο είχε τη διατήρηση στην εξουσία του κόμματος των Φιλελευθέρων, αλλά και την παρεμπόδιση του σχηματισμού κυβερνήσεως από το Λαϊκό κόμμα, εφόσον το τελευταίο δεν αναγνώριζε το πολίτευμα της Αβασίλευτης Δημοκρατίας. Ηγήθηκε της στρατιωτικής μεταβατικής κυβέρνησης η οποία σχηματίστηκε μετά το κίνημα Πλαστήρα 6ης Μαρτίου 1933 όπου υπό την απειλή του Γ.Κονδύλη παρέδωσε την εξουσία σε δύο ημέρες στον Π. Τσαλδάρη. Απομακρύνθηκε το 1935, μετά την επικράτηση της αντιβενιζελικής παράταξης. Ανακλήθηκε και πάλι το 1944, ύστερα από την απελευθέρωση, από τον Γ. Παπανδρέου ο οποίος και τον διόρισε αρχιστράτηγο αλλά παραιτήθηκε στις 13/11/1944 λόγω της πρόθεσης της κυβέρνησης να μειώσει στρατιωτικά το ΕΑΜ, αντικαθιστώμενος, εν-συνεχεία, από τον υποστράτηγο Κωνσταντίνο Βεντήρη.

Το επόμενο διάστημα διετέλεσε πρόεδρος της Ένωσης Δημοκρατικών Συλλόγων Αθηνών και της Πανελληνίου Ομοσπονδίας Δημοκρατικών Συλλόγων. Ο Οθωναίος απεβίωσε στις 20 Σεπτεμβρίου του 1970 και κηδεύτηκε στο Πρώτο Νεκροταφείο Αθηνών.

## Παραπομπές


Κατηγορία:Πρωθυπουργοί της Ελλάδας
Κατηγορία:Έλληνες στρατηγοί
Κατηγορία:Έλληνες υπουργοί Στρατιωτικών
Κατηγορία:Έλληνες κινηματίες
Κατηγορία:Συμμετέχοντες στην Εκστρατεία της Κριμαίας 1918-1919
Κατηγορία:Βενιζελισμός
Κότσαρι

Το **κότσαρι** *([[αρμενική γλώσσα|αρμενικά]]: Քոչարի, [[Τουρκική γλώσσα|τουρκικά]]: Koçari, [[Κουρδική γλώσσα|κουρδικά]]: Koçerî)* είναι ένας από τους γνωστότερους ποντιακούς χορούς και ίσως ο περισσότερο φημισμένος ποντιακός χορός μετά τον χορό σέρρα. Χορεύεται επίσης, από Αζέρους, Κούρδους και Ασσύριους, ενώ αποτελεί τον εθνικό χορό των Αρμένων. Οι χορευτές πιάνονται από τους ώμους σε κύκλο ή ημικύκλιο. Τα βήματα-μέτρα του χορού είναι οκτώ και χωρίζονται σε δύο χορευτικές εικόνες. Η πρώτη χαρακτηρίζεται από τα τέσσερα πρώτα μέτρα, στα οποία εκτελούνται δυο κουτσά βήματα και δύο επιτόπιες αναπηδήσεις πάνω στην αριστερή φτέρνα. Τα επόμενα τέσσερα είναι απλά και μεταφέρουν το χορό προς τα δεξιά. Ο χορός κότσαρι παραδοσιακά ήταν αντρικός χορός. Σήμερα συμμετέχουν σε αυτόν και γυναίκες.

## Προέλευση και όνομα
Το όνομα του χορού προέρχεται από τον τρόπο που χορεύεται. Συγκεκριμένα, τα δύο κουτσά βήματα (*κοτσά*) εκτελούνται στα πρώτα τέσσερα μέτρα του χορού με χτύπημα της φτέρνας (ποντιακά *κότσ*' ) στο έδαφος.

Το κότσαρι είναι χορός του ανατολικού Πόντου από το Καρς, όπως των περιοχών της Αργυρούπολης και του Παϊπούρτ, αλλά κυρίως χορευόταν από τους Έλληνες του  Καυκάσου. Ήταν ακόμη γνωστός στην περιοχή της Ματσούκας.

## Ταξινόμηση
Ο χορός κότσαρι εντάσσεται στην ομάδα των *ίσιων κουτσών χορών* οι οποίοι έχουν ως χαρακτηριστικό τα κουτσά βήματα. Γνωστοί χοροί της ομάδας αυτής είναι χοροί από τα νησιά του Αιγαίου, την Κρήτη, και γενικότερα στην Μικρά Ασία. Συνεπώς ο γρήγορος και δίσημος ρυθμός του χορού κότσαρι είναι αντίστοιχος με τη σούστα της Ρόδου και το μαλεβιζιώτικο-καστρινό χορό της Κρήτης.

## Βλέπε και
*Κατάλογος ποντιακών χορών

## Εξωτερικοί σύνδεσμοι
* Πληροφορίες και ανάλυση βημάτων
* https://web.archive.org/web/20121016041345/http://www.pontian.info/dance/kotsari.htm
* http://www.scimitarmusic.com/pontos/grigoris.m3u 
*Κότσαρι (μουσική) - Ποντιακό , αρμενικό, συριακό, τουρκικό
*Κότσαρι (χορός) - Ποντιακή εκδοχή, αρμενική εκδοχή
* Kochari

Κατηγορία:Ελληνικοί χοροί
Κατηγορία:Ποντιακοί χοροί
Κατηγορία:Επαρχία Μπαϊμπούρτ
Μύτικας

Η λέξη **Μύτικας** μπορεί να αναφέρεται:

* Στην κορυφή του Ολύμπου

Σε τοπωνύμια της Ελλάδας:
*Μύτικας Αιτωλοακαρνανίας
*Μύτικας Άρτας
*Μύτικας Αττικής
*Μύτικας Ευβοίας
*Μύτικας Μήλου
*Μύτικας Πρέβεζας
*Μύτικας Ροδόπης

Κατηγορία:Αποσαφηνίσεις ελληνικών τοπωνυμίων
Ουγγρική Βικιπαίδεια

Η **Ουγγρική Βικιπαίδεια** είναι η έκδοση της Βικιπαίδειας στην ουγγρική γλώσσα. Δημιουργήθηκε στις 8 Ιουλίου 2003 και σήμερα (Νοέμβριος 2018) έχει περισσότερα από 440.200 λήμματα, κατατασσόμενη στην 25η θέση από αυτή την άποψη ανάμεσα σε όλες τις γλωσσικές εκδόσεις της Βικιπαίδειας.

## Σύνδεσμοι
* Η Ουγγρική Βικιπαίδεια

Ουγγρικ
Βικιπαίδεια
Αραβική Βικιπαίδεια

Η **Αραβική Βικιπαίδεια** είναι η έκδοση της Βικιπαίδειας στην αραβική γλώσσα. Δημιουργήθηκε τον Ιούλιο του 2003 και σήμερα (Νοέμβριος 2019) έχει πάνω από 1.000.000 λήμματα.

Λίγο πριν τις 3:50 μ.μ. της 17ης Νοεμβρίου 2019 έφτασε τα 1.000.000 λήμματα, και έγινε η 16η Βικιπαίδεια που έφτασε σε αυτό τον αριθμό λημμάτων.
## Σύνδεσμοι
* Η Αραβική Βικιπαίδεια

## Παραπομπές


Αραβικη
Φινλανδική Βικιπαίδεια

Η **Φινλανδική Βικιπαίδεια** είναι η έκδοση της Βικιπαίδειας στη φινλανδική γλώσσα. Δημιουργήθηκε στα τέλη του 2002 και σήμερα (Δεκέμβριος 2018) έχει περισσότερα από 447.700 λήμματα (22η σε αριθμό λημμάτων από όλες τις εκδόσεις της Βικιπαίδειας).

## Σύνδεσμοι
* Η Φινλανδική Βικιπαίδεια

Φινλανδικη
Βασκική Βικιπαίδεια

Η **Βασκική Βικιπαίδεια** είναι η έκδοση της Βικιπαίδειας στη βασκική γλώσσα. Σήμερα (Ιούνιος 2018) έχει περίπου 294.000 λήμματα.http://eu.wikipedia.org/wiki/Special:Statistics.

## Σύνδεσμοι
* Η Βασκική Βικιπαίδεια

Βασκικη
Βασκικα
Εβραϊκή Βικιπαίδεια

Η **Εβραϊκή Βικιπαίδεια** είναι η έκδοση της Βικιπαίδειας στην εβραϊκή γλώσσα. Δημιουργήθηκε τον Ιούλιο του 2003 και σήμερα (Φεβρουάριος 2017) έχει πάνω από 201.600 άρθρα http://he.wikipedia.org/wiki/Special:Statistics.

## Σύνδεσμοι

* Η Εβραϊκή Βικιπαίδεια

Κατηγορία:Βικιπαίδειες ανά γλώσσα
Εσθονική Βικιπαίδεια

Η **Εσθονική Βικιπαίδεια** είναι η έκδοση της Βικιπαίδειας στην εσθονική γλώσσα. Δημιουργήθηκε στις 18 Δεκεμβρίου 2003 και σήμερα (Οκτώβριος 2018) έχει πάνω από 182.000 λήμματα https://web.archive.org/web/20080516060524/http://et.wikipedia.org/wiki/Eri:Statistics.

## Σύνδεσμοι
* Η Εσθονική Βικιπαίδεια

Εσθονικη
Ισλανδική Βικιπαίδεια

Η **Ισλανδική Βικιπαίδεια** είναι η έκδοση της Βικιπαίδειας στην ισλανδική γλώσσα. Δημιουργήθηκε στις 5 Δεκεμβρίου 2003 και σήμερα (Νοέμβριος 2018) έχει περισσότερα από 46.000 λήμματα http://is.wikipedia.org/wiki/Special:Statistics.

## Σύνδεσμοι
* Η Ισλανδική Βικιπαίδεια

Ισλανδικ
Αλβανική Βικιπαίδεια

Η **Αλβανική Βικιπαίδεια** είναι η έκδοση της Βικιπαίδειας στην αλβανική γλώσσα. Δημιουργήθηκε στις 13 Οκτωβρίου 2003 και σήμερα (Ιούνιος 2018) έχει πάνω από 74.000 λήμματα http://sq.wikipedia.org/wiki/Special:Statistics.

## Σύνδεσμοι
* Η Αλβανική Βικιπαίδεια

Αλβαν
Βικιπαιδεια
Λετονική Βικιπαίδεια

Η **Λετονική Βικιπαίδεια** (*Vikipēdija latviešu valodā*) είναι η έκδοση της Βικιπαίδειας στη λετονική γλώσσα. Σήμερα (Νοέμβριος 2018) έχει περισσότερα από 89.200 λήμματα.http://lv.wikipedia.org/wiki/Special:Statistics

## Σύνδεσμοι
* Η Λετονική Βικιπαίδεια

Λετονικη
Κορεατική Βικιπαίδεια

Η **Κορεατική Βικιπαίδεια** είναι η έκδοση της Βικιπαίδειας στην κορεατική γλώσσα. Σήμερα (Νοέμβριος 2018) έχει περισσότερα από 432.000 λήμματα http://ko.wikipedia.org/wiki/Special:Statistics.

## Σύνδεσμοι
* Η Κορεατική Βικιπαίδεια
*

rrk:uikibaeggua
Κορεατικη
Περσική Βικιπαίδεια

Η **Περσική Βικιπαίδεια** είναι η έκδοση της Βικιπαίδειας στην περσική γλώσσα. Δημιουργήθηκε τον Ιανουάριο του 2004 και σήμερα (Νοέμβριος 2018) έχει περισσότερα από 647.800 λήμματα, κατατασσόμενη στη 17η θέση από αυτή την άποψη ανάμεσα σε όλες τις γλωσσικές εκδόσεις της Βικιπαίδειας.

## Σύνδεσμοι
* Η Περσική Βικιπαίδεια

Περσικη
Τουρκική Βικιπαίδεια

Η **Τουρκική Βικιπαίδεια** (τουρκικά: Türkçe vikipedi) είναι η έκδοση της Βικιπαίδειας στην τουρκική γλώσσα. Δημιουργήθηκε τον Δεκέμβριο του 2002 και σήμερα (29 Απριλίου 2019) έχει 349,750 λήμματα (τριακοστή σε αριθμό λημμάτων από όλες τις γλωσσικές εκδόσεις της Βικιπαίδειας).

Τον Νοέμβριο του 2006, η Τουρκική Βικιπαίδεια προτάθηκε για την κατηγορία Επιστήμες στα βραβεία Αλτίν Ορούμτζεκ (Βραβεία Διαδικτύου Χρυσή Αράχνη), που είναι γνωστά ως "Όσκαρ του Διαδικτύου" στην Τουρκία. Τον Ιανουάριο του 2007, η Τουρκική Βικιπαίδεια έλαβε το βραβείο "Καλύτερο Περιεχόμενο" σε αυτό το διαγωνισμό. Το βραβείο δόθηκε σε τελετή στις 25 Ιανουαρίου 2007 στο Τεχνικό Πανεπιστήμιο της Κωνσταντινούπολης.

Το 2015, η μπάρα της που έδινε προσοχή στην προκατάληψη των φύλων στη Βικιπαίδεια καλύφθηκε ευρέως από τα τουρκικά μέσα ενημέρωσης.

Στην Τουρκία, η τουρκική Αρχή Πληροφοριών και Επικοινωνιών διέκοψε την πρόσβαση στην Βικιπαίδεια στις 29 Απριλίου 2017. Είχε προηγηθεί αίτημα για αφαίρεση περιεχομένου από συγγραφείς που, κατά τις τουρκικές αρχές, «στηρίζουν την τρομοκρατία». Η Αρχή επικαλέστηκε τον τουρκικό νόμο 5651 για εγκλήματα μέσω Ίντερνετ, αλλά δεν έδωσε περισσότερες λεπτομέρειες. Στις 22:30 ώρα Τουρκίας (21:30 ώρα Ελλάδας) η διακοπή της πρόσβασης ήρθη, ενώ νωρίτερα την ίδια μέρα η απόφαση για την άμεση άρση της διακοπής πρόσβασης δημοσιεύτηκε στην εφημερίδα της κυβέρνησης.

Τον Δεκέμβριο του 2019, το Συνταγματικό Δικαστήριο της Τουρκίας έκρινε ότι η εν λόγω απαγόρευση συνιστά «παραβίαση της ελευθερίας της έκφρασης». Στις 15 Ιανουαρίου 2020 η απόφαση δημοσιεύθηκε στην εφημερίδα της κυβέρνησης και η απόφαση πέρασε στην Αρχή Τεχνολογίας της Πληροφορίας και Επικοινωνιών, με αποτέλεσμα την λήξη της απαγόρευσης πρόσβασης στις 22:30 ώρα Τουρκίας (21:30 ώρα Ελλάδας) την ίδια ημέρα.

## Ορόσημα

* Ιανουάριος 2004 — 100 άρθρα
* Ιούλιος 2004 — 1.000 άρθρα
* Νοέμβριος 2005 — 10.000 άρθρα
* Μάρτιος 2007 — ~55.000 άρθρα
* Φεβρουάριος 2008 — 100.000 άρθρα
* 9 Δεκέμβριος 2012 — 200,000 άρθρα
*13 Οκτωβρίου 2017 — 300.000 άρθρα

## Λογότυπα κατά την διάρκεια της απαγόρευσης πρόσβασης

Αρχείο:Censored wikipedia logo for trwiki.svg|Το λογότυπο της Τουρκικής Βικιπαίδειας με μαύρη μπάρα
Αρχείο:Turkish-language wikipedia logo on white with red bar.png|Το λογότυπο της Τουρκικής Βικιπαίδειας με κόκκινη μπάρα. Επάνω της οι λέξεις *«2 yıldır özlüyoruz»* που σημαίνουν «Μας λείπετε για 2 χρόνια»
Αρχείο:Vikipedi'yeKavustuk.svg|Το λογότυπο της Τουρκικής Βικιπαίδειας μετά την άρση της πρόσβασης. Από πάνω, μια κορδέλα με το χάσταγκ *#kavuştuk* που σημαίνει επανένωση


## Παραπομπές


## Σύνδεσμοι

* Η Τουρκική Βικιπαίδεια
* 

Τουρκικη
Ουκρανική Βικιπαίδεια

thumb|Η κύρια σελίδα της Ουκρανικής Βικιπαίδειας
Η **Ουκρανική Βικιπαίδεια** είναι η έκδοση της Βικιπαίδειας στην ουκρανική γλώσσα. Δημιουργήθηκε στις 30 Ιανουαρίου 2004 και σήμερα (Δεκέμβριος 2023) έχει περισσότερα από 1.300.000 λήμματα, κατατασσόμενη στη 14η θέση από αυτή την άποψη ανάμεσα σε όλες τις γλωσσικές εκδόσεις της Βικιπαίδειας.

## Σύνδεσμοι
* Η Ουκρανική Βικιπαίδεια

Ουκρανικη
Δανική Βικιπαίδεια

Η **Δανική Βικιπαίδεια** είναι η έκδοση της Βικιπαίδειας στην δανική γλώσσα. Σήμερα (Ιούλιος 2015) έχει πάνω από 203.000 άρθρα http://da.wikipedia.org/wiki/Special:Statistics.

## Σύνδεσμοι

*Η Δανική Βικιπαίδεια

Κατηγορία:Βικιπαίδειες ανά γλώσσα
Βικιπαιδεια
Ολιγαρχία

**Ολιγαρχία** λέγεται το πολίτευμα στο οποίο η πολιτική εξουσία ασκείται από ένα μικρό τμήμα της κοινωνίας. Η λέξη προέρχεται από τις λέξεις **ὀλίγον** και **ἄρχω**. 

## Πρωτογενείς αναφορές
Ο Πλάτων στον «Πολιτικό» διαχωρίζει την ολιγαρχία που υποκινείται από την ιδιοτέλεια, απ΄ αυτήν που αποβλέπει στο κοινό καλό.

## Σύγχρονες αναφορές
Ορισμένοι πολιτικοί επιστήμονες και φιλόσοφοι εκφράζουν την άποψη ότι σχεδόν όλα τα πολιτεύματα είναι στην πράξη ολιγαρχίες και ότι οι δημοκρατίες μπορούν να θεωρηθούν εκλεγμένες ολιγαρχίες. Όμως υπάρχει και η αρχαία και σύγχρονη Άμεση Δημοκρατία όπου οι Πολίτες συναποφασίζουν με Ψηφοφορίες και οι αντιπρόσωποι είναι προσωρινοί υπάλληλοι χωρίς οικογενειοκρατία ή άλλη ισχυρή ομάδα, συνεπώς δεν είναι όλα τα πολιτεύματα ολιγαρχίες. 
Οι ολιγαρχίες συνήθως ελέγχονται από ισχυρές οικογένειες που διατηρούν την εξουσία από γενιά σε γενιά. 
Ο Αριστοτέλης χρησιμοποιούσε τον όρο για να αναφέρεται στην κυριαρχία των πλουσίων, αλλά δεν είναι πάντα η κυριαρχία των πλουσίων, αλλά απλώς η κυριαρχία μιας προνομιούχας ομάδας.  

## Κριτική
Ωστόσο η ιδέα της κυριαρχίας του λαού και στα δημοκρατικά πολιτεύματα συγκρούεται προς την ολιγαρχική πραγματικότητα:

«Η ιδέα της κυριαρχίας του λαού συγκρούεται προς την ολιγαρχική πραγματικότητα. Η ενότητα του λαού αναιρείται δια της διαιρέσεώς του σε αντίπαλες τάξεις. Η έννοια του λαϊκού συνόλου ως πηγής της πολιτικής εξουσίας διαψεύδεται από το δόγμα της θελήσεως της πλειοψηφίας. Η ιδέα του κράτους υπηρέτη του συνόλου αντίκειται προς την πραγματικότητα του κράτους-κόμματος. Αλλά η κυριωτέρα των εσωτερικών αιτιών της χρονίας κρίσεως της δημοκρατίας ευρίσκεται εις την εκ κοινωνικών λόγων διαπάλη των ιδεωδών της». 

## Παραπομπές


## Εξωτερικοί σύνδεσμοι
Βρασμός ψυχής

Ο **βρασμός ψυχής** ή ορθότερα **βρασμός ψυχικής ορμής** αποτελεί νομικό όρο με τον οποίο χαρακτηρίζεται κυρίως ο αποκλεισμός της σκέψης που οφείλεται σε αιφνίδια υπερδιέγερση συναισθήματος. Ο βρασμός ψυχικής ορμής χρησιμοποιείται από τον νομοθέτη μόνο στο έγκλημα της ανθρωποκτονίας και η ύπαρξή του θεμελιώνει προνομιούχο έγκλημα (έγκλημα που τιμωρείται ελαφρύτερα σε σχέση με το βασικό έγκλημα). Ενώ η ανθρωποκτονία εκ προθέσεως τιμωρείται με ισόβια κάθειρξη, η ανθρωποκτονία εκ προθέσεως εν βρασμώ ψυχικής ορμής τιμωρείται με πρόσκαιρη κάθειρξη (5 - 20 χρόνια).

Ο βρασμός ψυχικής ορμής θα πρέπει να συντρέχει και κατά την απόφαση για την τέλεση του εγκλήματος και κατά την στιγμή της τέλεσης. Αν ο δράστης αποφασίσει σε βρασμό ψυχικής ορμής να σκοτώσει κάποιον, όταν τον σκοτώνει όμως είναι ψύχραιμος, τότε δεν τελεί υπό βρασμό ψυχικής ορμής. Βρασμός ψυχικής ορμής δεν είναι ο εκνευρισμός του δράστη και δεν συντρέχει στις περιπτώσεις απλής προσβολής του «εγωισμού» ή της «παλικαριάς» του. Θα πρέπει να έχει αποκλειστεί η σκέψη, ο δράστης δηλαδή να μην είναι σε θέση να σταθμίσει τα αίτια τα οποία τον κινούν στην τέλεση της πράξης και τα αίτια που τον συγκρατούν από την τέλεση της πράξης. Ο βρασμός ψυχικής ορμής αποκλείεται σε κάθε προμελετημένη ανθρωποκτονία.

* Συνήθης έκφραση του όρου είναι «εν βρασμώ ψυχής».

Κατηγορία:Ποινικό Δίκαιο
Κατηγορία:Εκφράσεις
Λίμνη Νικαράγουα

Η **Λίμνη Νικαράγουα**, που τοπικά ονομάζεται **Κοσίμπολκα** (= γλυκό νερό), είναι η μεγαλύτερη λίμνη της Δημοκρατίας της Νικαράγουας, αλλά και της κεντρικής Αμερικής. Βρίσκεται σε υψόμετρο 33 μέτρα, στο νοτιοδυτικό τμήμα της χώρας, και χωρίζεται από τον Ειρηνικό ωκεανό με τον ισθμό Ρίβας.

Έχει σχήμα ωοειδές, μήκος 162 χιλιόμετρα, πλάτος 71 χιλιόμετρα, βάθος έως 70 μέτρα και συνολική επιφάνεια 9.583 τ.χλμ. Από το νοτιοανατολικό άκρο της πηγάζει ο ποταμός Σαν Χουάν, που χύνεται στην Καραϊβική Θάλασσα. Αντιδιαμετρικά αντίθετα, το βορειοδυτικό άκρο της συνδέεται με τη λίμνη Μανάγουα μέσω του ποταμού Τιπιτάπα.

Στη λίμνη Νικαράγουα υπάρχουν πολλά νησιά, μεγαλύτερο των οποίων είναι το Ομετέπε, επί του οποίου υπάρχουν δύο ηφαίστεια, καθώς και η Σαπατέρα.
 
Κυριότερες παραλίμνιες πόλεις της λίμνης Νικαράγουα είναι η Γρανάδα και η «Σαν Κάρλος» (Άγιος Κάρολος) που βρίσκεται κοντά στις πηγές του Σαν Χουάν. Από την παραλίμνια πόλη Σαν Κάρλος και σε απόσταση 2 ώρες με το λιμναίο φεριμπότ βρίσκεται το λιμναίο αρχιπέλαγος Σολεντινάμε.

Η λίμνη Νικαράγουα ή Κοσίμπολκα είναι σήμερα μεγάλος τουριστικός πόλος έλξης.

## Δείτε επίσης
* Λίμνη Νικαράγουα

## Πηγές
* Πληροφορίες για τη λίμνη .

## Εξωτερικοί σύνδεσμοι
* 

Νικαραγουα
Διώρυγα Νικαράγουα

thumb|370px|Η διώρυγα της Νικαράγουα που δεν πραγματοποιήθηκε ποτέ. Χάρτης σχεδίου του 1890
Η **Διώρυγα Νικαράγουα** είναι μια προτεινόμενη διώρυγα η οποία θα ενώνει τον Ειρηνικό και την Καραϊβική θάλασσα διαμέσου της Νικαράγουας. Είναι ίσως η μοναδική στο κόσμο διώρυγα με τόσες επανειλημμένες σχεδιάσεις και που δεν κατορθώθηκε μέχρι σήμερα η πραγματοποίησή της.

Πρώτοι που σκέφθηκαν τη διάνοιξη αυτής ήταν ο εξερευνητής Βάσκο Νούνιες ντε Μπαλμπόα, ακολούθησε ο Πεδράριο Ντάβιλα και ακολούθως ο Βασιλεύς της Ισπανίας Φίλιππος Γ' ο οποίος και είχε αναθέσει σε Ιταλό μηχανικό τη κατασκευή του έργου προκειμένου να γίνεται διάπλους από τον Ειρηνικό στον Ατλαντικό Ωκεανό και αντίστροφα.

Αργότερα το έργο αυτό αποφάσισαν να το επιχειρήσουν οι Ολλανδοί και αργότερα οι Γάλλοι, αλλά και πάλι αυτό λόγω διαφόρων πολεμικών γεγονότων, ματαιώθηκε.

Εν τω μεταξύ οι ΗΠΑ ανακοίνωσαν στις κυβερνήσεις των ευρωπαϊκών ναυτικών χωρών την απόφασή τους να επιχειρήσουν εκείνες μόνες τους τη διάνοιξη. Για το σκοπό αυτό μετέβη στη Νικαράγουα ο διάσημος τότε Γάλλος μηχανικός Λεσσέψ ο οποίος και άρχισε τις επίσημες διαπραγματεύσεις. Μετά όμως από αλλεπάλληλες εσωτερικές ταραχές και συγκρούσεις το 1902 προτιμήθηκε ο Παναμάς για τη διάνοιξη της εν λόγω διώρυγας όπου σήμερα είναι αυτή που συνδέει τον Ατλαντικό με τον Ειρηνικό Ωκεανό.

Στα τέλη του 2006 η κυβέρνηση της Νικαράγουας παρουσίασε ένα νέο μεγαλεπήβολο σχέδιο της τελικής διάνοιξης της διώρυγας. 

## Αναφορές
* Mellander, Gustavo A.(1971) The United States in Panamanian Politics: The Intriguing Formative Years. Daville,Ill.:Interstate Publishers. OCLC 138568. 
* Mellander, Gustavo A.; Nelly Maldonado Mellander (1999). Charles Edward Magoon: The Panama Years. Río Piedras, Puerto Rico: Editorial Plaza Mayor. ISBN 1-56328-155-4. OCLC 42970390.

## Εξωτερικοί σύνδεσμοι
* 

Κατηγορία:Γεωγραφία της Νικαράγουας
Νικαράγουα
Τιπιτάπα

Ο **Τιπιτάπα** είναι ποταμός της Νικαράγουας. Βρίσκεται στη δυτική πλευρά της χώρας και  συνδέει τη λίμνη Νικαράγουα με τη λίμνη Μανάγουα. Παλαιότερα είχε μόνιμη ροή, ωστόσο πλέον η ροή του εξαρτάται από τις βροχοπτώσεις και την υπερχείλιση της λίμνης Μανάγουα.

## Παραπομπές


Κατηγορία:Γεωγραφία της Νικαράγουας
Αρχιπέλαγος Σολεντινάμε

thumb|Το Αρχιπέλαγος Σολεντινάμε
Το **Αρχιπέλαγος Σολεντινάμε** είναι ίσως το μοναδικό στον κόσμο λιμναίο αρχιπέλαγος. 

Βρίσκεται μέσα στη λίμνη Νικαράγουα στην ομώνυμη Χώρα και ανήκει στο διαμέρισμα Ρίο Σαν Χουάν. Απαρτίζεται από 36 κατάφυτες νησίδες και βραχονησίδες στο νότιο τμήμα της λίμνης κοντά στα σύνορα με την Κόστα Ρίκα. Σημαντικότεροι νήσοι του αρχιπελάγους είναι το Μανκαρρόν, το βορειότερο και υψηλότερο με υψόμετρο 257 μ., το Μακαρρονσίτο, δυτικά της προηγουμένης, το Σαν Φερνάντο, ΝΑ. της πρώτης, και το Λα Βενάδα , Ν.ΝΑ. των προηγουμένων. Το Αρχιπέλαγος Σολεντινάμε  έχει χαρακτηριστεί εθνικό μνημείο και αποτελεί μία  από τις 78 προστατευόμενες περιοχές της Νικαράγουας. Η δε χλωρίδα και η πανίδα του είναι τροπική.

Το Μανκαρρόν αποτελεί το τρίτο μεγαλύτερο νησί της Νικαράγουας.

Το αρχιπέλαγος αυτό ήταν άλλοτε η έδρα της επανάστασης εναντίον της δικτατορίας του Σομόσα. 
Σήμερα τα νησιά του, αποτελούν το ιδανικότερο ίσως καταφύγιο φυσιολατρών ιδίως ζωγράφων "ναΐφ" καθώς τόσο η χλωρίδα όσο και η πανίδα αποτελούν πηγές έμπνευσης.
thumb|160px|left|Άποψη του Αρχιπελάγους Σολεντινάμε
Όπως σημειώνει σε σχετική δημόσια δήλωσή του ο Μιγκέλ ντ΄ Αγκόστο, επίτιμο μέλος της Ένωσης Καλλιτεχνών της Νικαράγουας,: "*Το αρχιπέλαγος εμπνέει τους "πριμιτιβιστές" ζωγράφους, πρωτόγονους, απλοϊκούς που τολμούν απλά να εκφράσουν τα όνειρα και τις ελπίδες τους. Ο κόσμος της παραδοσιακής αυτής τέχνης είναι περισσότερο ένας κόσμος μελλοντικός, αθώος και καθαρός. Οι "ναΐφ" καλλιτέχνες αρνούμενοι βαρβαρικές εκδοχές της πραγματικότητας, μπορεί να θεωρηθεί ότι υπηρετούν μια επαναστατική μορφή τέχνης*".

Κατά την ανατολή αλλά και τη δύση του ήλιου τα νησιά αυτά φαντάζουν σαν πολύτιμες πέτρες στο γαλάζιο της λίμνης αλλά και σαν αντιστάσεις στον ψυχοφθόρο υλισμό και τα κατασκευάσματα του σύγχρονου πολιτισμού.
Αληθινή χώρα του "πριμιτιβισμού" όπως απεικονίζει στα έργα του ο Πωλ Γκωγκέν.

Πολλά από τα νησιά αυτά είναι κατοικήσιμα με ενοικιαζόμενα δωμάτια και μικρές ψαροταβέρνες που ως πρώτο πιάτο σερβίρουν μαγειρεμένη χελώνα.

## Εξωτερικοί σύνδεσμοι

*Φωτογραφίες

 	
Σολεντιναμε
Σολιντινάμε
ΣΕΚΕ (αποσαφήνιση)

Η συντομογραφία **ΣΕΚΕ** μπορεί να αναφέρεται σε οποιοδήποτε από τα παρακάτω:

*Σοσιαλιστικό Εργατικό Κόμμα Ελλάδος
*Συνεταιριστική Εταιρεία Καπνοπαραγωγών Ελλάδας
*Σύλλογος Εκτιμητών Ελλάδος
Μοντέλο δεδομένων

Στον χώρο τη πληροφορικής ως **μοντέλο δεδομένων** ορίζεται ένα σύνολο αφαιρέσεων μαζί με ένα σύνολο επιτρεπτών πράξεων επί αυτών με τις οποίες μπορούν να περιγραφούν και να αναπαρασταθούν εντός μίας υπολογιστικής μηχανής όλες οι έννοιες (τα δεδομένα) μιας πτυχής ενός προβλήματος (πεδίου εφαρμογής).

## Δείτε επίσης

* Μοντελοποίηση δεδομένων.

Κατηγορία:Διαχείριση δεδομένων
Γιοσέγκι

**Γιοσέγκι** (, *Yosegi*) ονομάζονται τα ξύλινα χειροτεχνήματα.

Η λέξη *γιοσέγκι* στα ιαπωνικά σημαίνει *προσαρμοσμένα ξύλινα κομμάτια*. Συνδυάζοντας επίπεδα γεωμετρικά σχήματα από ξύλο παράγονται διάφορα χειροτεχνήματα. Αυτά μπορεί να είναι αντικείμενα τέχνης ή πρακτικά αντικείμενα, όπως κουτιά αποθήκευσης ή σελιδοδείκτες. Χρησιμοποιούνται διάφορα είδη ξύλων, όπως η κερασιά ή άλλα δέντρα που ευδοκιμούν στην Ιαπωνία.

Η τέχνη αυτή ξεκίνησε τον 19ο αιώνα στην Ιαπωνία από τον Νιχέι Ισικάγουα.

Κατηγορία:Πολιτισμός της Ιαπωνίας
Κατηγορία:Καλλιτεχνικές τεχνικές
Μοντελοποίηση δεδομένων

Με τον όρο **μοντελοποίηση δεδομένων** (αγγλ.: *data modeling*), στον τομέα της ανάλυσης δεδομένων, καλείται η διαδικασία περιγραφής και αναπαράστασης όλων των εννοιών (δεδομένων) που απαντώνται εντός ενός πεδίου εφαρμογής (που αποτελεί το πρόβλημα το οποίο πρέπει να επιλυθεί) με ένα μοντέλο δεδομένων. Λόγω του ότι τα δεδομένα από μόνα τους δεν επιτρέπουν την εξαγωγή συμπερασμάτων, επιτάσσεται η διαδικασία της αναγνώρισης προτύπων (αγγλ. *pattern recognition*), ώστε να διαπιστωθεί/εξαχθεί η πληροφορία. Υπάρχουν τεχνικές αναγνώρισης πληροφορίας και αλγόριθμοι που αυτοματοποιούν τη διαδικασία. 

500x119px|κέντρο|Επεξεργασία δεδομένων

## Υπάρχοντα μοντέλα δεδομένων
* Ιεραρχικό
* Δικτύου
* Σχεσιακό (Σχεσιακή βάση δεδομένων)
* Οντοτήτων-Συσχετίσεων
* Αντικειμενοστρεφές (Αντικειμενοστρεφείς βάσεις δεδομένων)
* Γραμμικό / Εγγράφου

Κατηγορία:Ανάλυση δεδομένων
Μελίνα Κανά

Η **Μελίνα Κανά** (πραγματικό όνομα: **Μαρία Κανατά**, Θεσσαλονίκη, 29 Μαΐου 1966) είναι Ελληνίδα τραγουδίστρια.

## Βιογραφία
Γεννήθηκε και μεγάλωσε στη Θεσσαλονίκη. Σπούδασε φιλολογία στο Αριστοτέλειο Πανεπιστήμιο Θεσσαλονίκης, απ’ όπου πήρε το πτυχίο της. Με το τραγούδι άρχισε να ασχολείται από τα φοιτητικά της χρόνια. Το 1987 εμφανίστηκε στο Πλατώ της Θεσσαλονίκης, μία συνεργασία που κράτησε τέσσερα χρόνια. Την περίοδο αυτή γνωρίστηκε με τον συνθέτη Σταύρο Κουγιουμτζή και συνεργάστηκε μαζί του. Υπήρξε μαθήτρια του Νίκου Μαμαγκάκη και το καλοκαίρι του 1989 συμμετείχε στις καλοκαιρινές συναυλίες του Νίκου Παπάζογλου. Την περίοδο αυτή γνωρίστηκε με τον Σωκράτη Μάλαμα και αργότερα η γνωριμία αυτή εξελίχθηκε σε μια επιτυχημένη επαγγελματική συνεργασία αφού η Μελίνα Κανά έγινε ευρύτερα γνωστή με το τραγούδι *Να βάλω τα μεταξωτά* του Σωκράτη Μάλαμα. Προηγήθηκε η πρώτη της δισκογραφική παρουσία, το 1991, στο δίσκο *Μυστικά Τραγούδια* σε μουσική του Νίκου Μαμαγκάκη και στίχους του Μιχάλη Γκανά.

Συνεργάστηκε σε ζωντανές εμφανίσεις με τους Νίκο Παπάζογλου, Νίκο Ξυδάκη, Σωκράτη Μάλαμα, Θανάση Παπακωνσταντίνου, Διονύση Σαββόπουλο, Γιώργο Νταλάρα, Σταύρο Κουγιουμτζή, Χαρούλα Αλεξίου, Ελένη Τσαλιγοπούλου, Μανώλη Ρασούλη κ.α'. Επίσης, συμμετείχε σε πολυάριθμες περιοδείες στο εξωτερικό και κυρίως στη Γερμανία, το Βέλγιο, την Αμερική και την Ιταλία.

Είναι η μεγαλύτερη αδερφή της Λιζέτας Καλημέρη.

## Δισκογραφία

## Παραπομπές


## Εξωτερικοί σύνδεσμοι
* 
* Μελίνα Κανά: "Τραγουδώ τις ανθρώπινες αξίες και τα συναισθήματα" Συνέντευξη

Κατηγορία:Ελληνίδες τραγουδίστριες
Παναγιά

Το όνομα της Παναγίας στον τύπο **Παναγιά** χρησιμοποιούν οι εξής οικισμοί:

* η Παναγιά Άρτας 
* η Παναγιά Αρκαδίας 
* η Παναγιά Αχαΐας
* η Παναγιά Ξηροχωρίου Ηλείας
* η Παναγιά Σμέρνας Ηλείας 
* η Παναγιά Ηρακλείου (Δήμος Αρκαλοχωρίου)
* η Παναγιά Καβάλας 
* η Παναγιά Λέσβου (νησίδα) 
* η Παναγιά Πάφου (Κύπρου)
* η Παναγιά Χανίων 

## Δες επίσης
*Παναγία (αποσαφήνιση)
*Κυρά Παναγιά
Κυρά Παναγιά

Το όνομα **Κυρά Παναγιά**, προερχόμενο από την Παναγία, είναι τοπωνύμιο:
* η Κυρά Παναγιά Καρπάθου 
* η Κυρά Παναγιά Σκύρου
* η Κυρά Παναγιά Θεσπρωτίας 
* η Κυρά Παναγιά Αλοννήσου (νησίδα) 

## Δες επίσης
*Παναγία (αποσαφήνιση)
*Παναγιά

Κατηγορία:Αποσαφηνίσεις ελληνικών τοπωνυμίων
Καταλανοί

[right|thumb|250px|Χάρτης της [Ισπανία|Ισπανίας, όπου φαίνεται η Καταλονία, πατρίδα των Καταλανών]]
Οι **Καταλανοί** είναι έθνος της βόρειας Ιβηρικής χερσονήσου, που ζει κυρίως στην Καταλονία, στους πρόποδες των Πυρηναίων στα σύνορα με τη Γαλλία.

Μιλάνε καταλανικά, απολαμβάνουν αυξημένη αυτονομία από την Ισπανία και τα τελευταία χρόνια, οι Καταλανοί θεωρούν τους εαυτούς τους όλο και περισσότερο ξεχωριστό έθνος σε σχέση με τους υπόλοιπους Ισπανούς. Η ύπαρξή τους ως ***Καταλανικό Έθνος***, χωριστού από το ισπανικό, συμπεριλήφθηκε μάλιστα στο νέο (2006) Σύνταγμα της αυτόνομης περιοχής.

Στην Ελλάδα ο όρος χρησιμοποιείται και για να περιγράψει τους στρατιώτες της Καταλανικής Εταιρείας, ενός στρατιωτικού σώματος Καταλανών που έδρασαν το 14ο αιώνα ως μισθοφόροι στο χώρο της Λατινικής Αυτοκρατορίας της Κωνσταντινούπολης, στα εδάφη της Ελλάδας και της Μικράς Ασίας. Κατέλαβαν μάλιστα το Δουκάτο των Αθηνών από τους Φράγκους, στο οποίο και παρέμειναν κυρίαρχοι από το 1311 έως και το 1388, οπότε και εκδιώχθηκαν από τον Ιταλό Νέριο Α΄ Ατσαγιόλι.

Ο λεγόμενος «καταλανικός εθνικισμός» έχει ιστορικά ερείσματα. Η Καταλονία δημιουργήθηκε τον 9ο αιώνα, όταν έγινε ανεξάρτητη περιοχή από την αυτοκρατορία του Καρόλου του Μεγάλου. Μετά αποτέλεσε βασίλειο μαζί με την Αραγωνία, το ονομαζόμενο Στέμμα της Αραγωνίας. Οι Καταλανοί βασιλείς της Αραγωνίας απέκτησαν τη Βαλένθια και τις Βαλεαρίδες. Κατόπιν απέκτησαν επικυριαρχία στη Σικελία, τη Νάπολη και τη Σαρδηνία, για λίγο καιρό και στην Αθήνα και είχαν σχέσεις με τους τελευταίους Βυζαντινούς αυτοκράτορες.

Στα τέλη του 15ου αιώνα, ο βασιλέας της Αραγωνίας και η βασίλισσα της Καστίλλης παντρεύτηκαν, αλλά το Βασίλειο της Αραγωνίας δεν έχασε τα δικαιώματά του. Μόνο το 1716, όταν έγινε βασιλέας ο Γάλλος Φίλιππος Ε΄, καταργήθηκαν τα δικαιώματα και οι νόμοι της Αραγωνίας, και η Ισπανία υπήρξε το μοναδικό βασίλειο. Η γλώσσα των Καταλανών, που μιλιέται επίσης από τους κατοίκους της Βαλένθιας και των Βαλεαρίδων, δεν χάθηκε και έχει μεγάλη ιστορία ως γλώσσα στην οποία έχουν συνταχθεί λογοτεχνικά έργα.

## Εξωτερικοί σύνδεσμοι
* 


Κατηγορία:Καταλωνία
Κατηγορία:Κοινωνία της Ανδόρρας
Κατηγορία:Ρομανικοί λαοί
Κατηγορία:Εθνοτικές ομάδες χωρισμένες από διεθνή σύνορα
Κατηγορία:Πληθυσμιακές ομάδες της Γαλλίας
Κατηγορία:Πληθυσμιακές ομάδες στην Ισπανία
Κατηγορία:Πληθυσμιακές ομάδες στην Ανδόρρα
Κατηγορία:Πληθυσμιακές ομάδες στην Ιταλία
Νικελίνης

Ο **νικελίνης** (αγγλ. nickeline, αμερικανική βιβλιογραφία, niccolite, ευρωπαϊκή βιβλιογραφία) είναι ορυκτό του αρσενικού και του νικελίου. Χημικά είναι αρσενικούχο νικέλιο. Το όνομά του προέρχεται από τη γερμανική έκφραση *Kupfernickel* (αποδίδεται ως "στοιχειωμένος χαλκός"), επειδή (λόγω χρώματος) πιστευόταν ότι περιέχει χαλκό, αλλά δεν μπορούσαν να τον εξαγάγουν. Συνώνυμό του είναι ο μιλλερίνης.

Χαρακτηρίζει μια ομάδα ορυκτών (ομάδα νικελίνη), την οποία συνιστούν τα εξής ορυκτά:
* Βραϊτχαουπτίτης (Breithauptite) (NiSb)
* Φρεμπολντίτης (Freboldite) (CoSe)
* Ιμγκρεΐτης (Imgreite) (NiTe)
* Λανγκιστίτης (Langistite) (Co,Ni)As)
* **Νικελίνης**
*Πυρροτίτης (Pyrrhotite) (FexS, x=0 - 0,2)
* Σεντερολμίτης (Sederholmite) (NiSee)
* Στουμπφλίτης (Stumpflite) (Pt(Sb,Bi))
* Σαντμπουρίτης (Sudburyite) ((Pd,Ni)Sb))

Ο νικελίνης στον αέρα καλύπτεται από σκούρο χρώμα (χρώμα επιπολής), ενώ σε ορισμένες περιπτώσεις εξαλλοιώνεται προς ανναβεργίτη. Λόγω του περιεχομένου αρσενικού, εμφανίζει, σε ορισμένες περιπτώσεις, οσμή σκόρδου.

Είναι δευτερεύον ορυκτό νικελιούχων - χαλκούχων κοιτασμάτων σε υψηλής θερμοκρασίας υδροθερμικές φλέβες. Εμφανίζεται, επίσης, παρενεσπαρμένος σε περιδοτίτη και νορίτη.

Ανευρίσκεται στη Γερμανία (Σαξονία, όρη Χαρτς, Έσση), στην Αυστρία, στην Τσεχία και τη Σλοβακία, στη Γαλλία (περιοχή Ιζέρ, Isère) και στις ΗΠΑ (Κολοράντο). Απαντά, επίσης, στον Καναδά, στη Βολιβία, στο Μαρόκο, στο Ιράν και στο Βιετνάμ.

## Πηγές
*Handbook of Mineralogy 
*Mindat.org
*Webmineral.com
*Galleries.com

## Βιβλιογραφία
*James Dwight Dana, Manual of Mineralogy and Lithology, Containing the Elements of the Science of Minerals and Rocks READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0395511372

Νικελίνης
Κατηγορία:Ορυκτά του νικελίου
Αμοιβαίος αποκλεισμός (υπολογιστές)

Στην επιστήμη των υπολογιστών, με τον όρο **αμοιβαίο αποκλεισμό** (αγγλικά: *mutual exclusion*) αναφερόμαστε στη διασφάλιση παράλληλων διεργασιών να αποκτήσουν αποκλειστική πρόσβαση όταν φτάσουν σε μια *κρίσιμη περιοχή* (όπου υπάρχει διαμοιρασμός πόρων όπως για παράδειγμα μια κοινή θέση μνήμης). Η ιδέα είναι να υπάρξει ένας μηχανισμός ώστε όταν δύο παράλληλες διεργασίες θέλουν να χρησιμοποιήσουν ένα κοινό πόρο, να μην υπάρχει σύγκρουση επεξεργασίας αλλά να διασφαλίζεται ένας αμοιβαίος αποκλεισμός. Το πρόβλημα αυτό μελετήθηκε από τον Ντάικστρα σε ακαδημαϊκή δημοσίευση το 1965 με τίτλο *Λύση στο πρόβλημα ελέγχου παράλληλων και ταυτόχρονων προγραμμάτων*. Θεωρείται ο πρώτος που ασχολήθηκε με παράλληλους αλγόριθμους.

Με τον αμοιβαίο αποκλεισμό μπορούν να επιλυθούν πολλά προβλήματα που προκύπτουν από την ταυτόχρονη προσπέλαση κοινών πόρων. Τέτοια ζητήματα εμφανίζονται κυρίως (αλλά όχι αποκλειστικά) στο χώρο των λειτουργικών συστημάτων αλλά και των βάσεων δεδομένων. Οι σημαφόροι (semaphores) υλοποιούν τον μηχανισμό με τον οποίο μπορεί να επιτευχθεί αμοιβαίος αποκλεισμός μεταξύ δύο ή περισσότερων διεργασιών.

Ένα απλό παράδειγμα γιατί ο αμοιβαίος αποκλεισμός είναι σημαντικός στην πράξη μπορεί να φανεί στο παράδειγμα μιας απλής συνδεδεμένης λίστας. Σε αυτή τη λίστα η αφαίρεση ενός κόμβου γίνεται αλλάζοντας τον δείκτη που δείχνει στον επόμενο κόμβο. Για παράδειγμα εάν ο κόμβος **i** θέλουμε να αφαιρεθεί, τότε το επόμενος δείκτης του **i-1** θα αλλαχθεί ώστε να δείχνει τον κόμβο **i+1**. Στην περίπτωση που η συνδεδεμένη λίστα είναι προσβάσιμη από δύο παράλληλες διεργασίες και στην περίπτωση που και οι δύο διεργασίες προσπαθήσουν να αφαιρέσουν δύο διαφορετικούς κόμβους παράλληλα, ενδέχεται να αντιμετωπίσουμε το παρακάτω πρόβλημα: έστω οι κόμβοι **i** και **i+1** που θέλουμε να αφαιρεθούν. Μετά την αφαίρεση ο κόμβος **i-1** θα δείχνει τον **i+1**, ενώ ο κόμβος **i** θα δείχνει στον **i+2**. Παρόλο που οι δύο διεργασίες θα ολοκληρώσουν παράλληλα και με επιτυχία τις αφαιρέσεις των δύο κόμβων, στην πράξη ο κόμβος **i+1** δεν αφαιρείται. Για να λυθεί σωστά το πρόβλημα θα πρέπει να απαιτείται ο αμοιβαίος αποκλεισμών των διεργασιών όταν οι διεργασίες φτάνουν στην κρίσιμη περιοχή αφαίρεσης του κόμβου. Όταν η μια διεργασία αμοιβαία αποκλείει την άλλη κατά την κρίσιμη περιοχή, η αφαίρεση και των δύο κόμβων σε συνδεδεμένη λίστα μπορεί να γίνει με επιτυχία.

## Παραπομπές


Κατηγορία:Προγραμματισμός
Κατηγορία:Νήματα
Ενλίλ

Ο **Ενλίλ,** στους αρχαίους σουμεριακούς και βαβυλωνιακούς μύθους, είναι ο θεός των ανέμων και των καταιγίδων. Ο Ενλίλ είναι ο επιφανέστερος του πάνθεου των λαών της Μεσοποταμίας και μερικές φορές αναφέρεται ως *Κουρ-Γκαλ*, που σημαίνει *μεγάλο βουνό*. Γεννήθηκε από την ένωση του ουρανού και της γης, του Άνου και της Κι. Έτσι τους χώρισε μεταξύ τους κι απέκτησε το δικό του κομμάτι, τη γη.

Σύζυγός του είναι η Νινλίλ, με την οποία απέκτησε πολλά παιδιά, τον Νάννα, τον Νεργκάλ, τον Νινούρτα (ή Νινγκίρσου), την Νισάμπα και άλλα. Ο Ενλίλ έχει στην κατοχή του τις Πινακίδες του Πεπρωμένου, έχοντας έτσι εξουσία σε ολόκληρο τον κόσμο. Κάποιες φορές είναι στοργικός προς την ανθρωπότητα, αλλά μπορεί να γίνει μοχθηρός και να τιμωρήσει τους ανθρώπους, όπως τότε που έστειλε το μεγάλο κατακλυσμό που αφάνισε όλους τους ανθρώπους από προσώπου γης, εκτός από τον Ουτναπιστίμ.

Ο Ενλίλ απεικονίζεται να φοράει ένα στέμμα με κέρατα, σύμβολο της εξουσίας του, ενώ ο πιο μεγαλοπρεπής ναός του βρισκόταν στην πόλη Νιππούρ, της οποίας ήταν και προστάτης θεός.

Το κυριότερο ιερό του είναι το Ι-κούρ (E-kur) στην πόλη Νιππούρ. Υπήρχαν όμως και άλλοι σημαντικοί ναοί στους οποίους λατρευόταν, όπως στην Ασσούρ, στην Βαβυλώνα και στην Ούρουκ. Το Κουρ-Γκαλ, που ήταν ένα από τα επίθετα που τον συνόδευαν, του προσδίδει ιδιότητες θεού του καιρού τις οποίες είχε και ο πατέρας του, Άνου, για αυτό τον ονομάζουν και θεό της καταιγίδας.

Σύμφωνα με την μυθολογία, ο Ανζού, που ήταν μία τερατόμορφη φτερωτή θεότητα με σώμα αετού και κεφαλή λιονταριού, ξεγέλασε τον Ενλίλ και του έκλεψε τις Πινακίδες του Πεπρωμένου. Ο γιος του Ενλίλ, ο Νινουρτά, ήταν αυτός που κυνήγησε τον Ανζού για να πάρει πίσω τις κλεμμένες πινακίδες.

Επίσης, οι Μεσοποτάμιοι πίστευαν πως ο Ενλίλ εφηύρε την αξίνα και το άροτρο για να τους βοηθήσει να καλλιεργήσουν ευκολότερα τη γη, χαρίζοντάς τους έτσι αφθονία αγροτικών αγαθών και ευημερία.

## Παραπομπές


## Βιβλιογραφία
* Black, Jeremy and Green, Anthony (1992). Gods, Demons and Symbols of Ancient Mesopotamia An Illustrated Dictionary, The British Museum Press. ISBN 0-7141-1705-6
* Dalley, Stephanie (1989). Myths from Mesopotamia Creation, the Flood, Gilgamesh, and Others. Oxford University Press. ISBN 9780199538362
* Kramer, Samuel Noah (1944). Sumerian Mythology: A Study of Spiritual and Literary Achievement in the Third Millennium B.C. ISBN 9780812210477
* Leick, Gwendolyn (1991). A Dictionary of Ancient Near Eastern Mythology. Routledge. ISBN 9780415198110

## Εξωτερικοί σύνδεσμοι
* 
* Encyclopedia Mythica

Κατηγορία:Σουμεριακή μυθολογία
Κατηγορία:Χαλδαίοι
Κατηγορία:Θεότητες του ανέμου
Κατηγορία:Θεότητες της Μεσοποταμίας
Νάμου

Στη Σουμεριακή μυθολογία, η **Νάμου** είναι η θεότητα της δημιουργίας. Στην αρχή του κόσμου, υπήρχε μόνο αυτή, η απέραντη θάλασσα, που γένννησε τον ουρανό, τη γη και τους πρωταρχικούς θεούς. Πιθανότατα ήταν η πρώτη προσωποποίηση της βαβυλωνιακής Τιαμάτ, που συνδεόταν με τον Απσού, τον ωκεανό που απλωνόταν κάτω από τη γη και αποτελούσε την πηγή των ζωογόνων υδάτων και της γονιμότητας, σύμφωνα με τους Σουμέριους.

## Εξωτερικοί σύνδεσμοι
* 

Ναμου
Ένκι

Στη σουμεριακή μυθολογία, ο **Ένκι**  (ή Εά) είναι ο θεός των υδάτων, αλλά και ο σοφός θεός της δημιουργίας, του πνεύματος και της ιατρικής που μπορούσε να αναστήσει τους νεκρούς. Αποτελούσε την πηγή όλης της απόκρυφης και μαγικής γνώσης της ζωής και της αθανασίας. Με τη Νινχουρσάγκ απέκτησαν μια κόρη, τη Νινσάρ.

Ο Ένκι ήταν προστάτης της σουμεριακής πόλης Ερίντου. Έλεγχε επίσης τις "εξουσίες" και τους "νόμους" του κόσμου, μέχρι που τις έκλεψε η Ινάννα και τις μετέφερε στην πόλη της, την Ουρούκ. Ο Ένκι εφήυρε για χάρη των ανθρώπων τον πολιτισμό κι έπειτα τους άφησε να ακολουθήσουν τη μοίρα τους. Επέβαλε την τάξη στον κόσμο: γέμισε τους ποταμούς με ψάρια, κι έμαθε τη γεωργία στους ανθρώπους. Επίσης ήταν ο αφέντης της γης αλλά και της βαθιάς γης, του υπεδάφους και σε μερικές θεολογικές παραδόσεις θεωρείται δημιουργός της ανθρωπότητας που την είχε ζυμώσει με λάσπη  και της ειχε δώσει ζωή με την ανάσα του. Χάρη σε αυτόν ένα μόνο ζευγάρι προειδοποιήθηκε και σώθηκε από τον κατακλυσμό.

Ο Ένκι, σύμφωνα με την Μεσοποταμιακή μυθολογία, είναι αυτός που γέμισε τους ποταμούς Τίγρη και Ευφράτη με άφθονο γλυκό νερό.

## Βιβλιογραφία
* Kramer, Samuel Noah (1944). Sumerian Mythology: A Study of Spiritual and Literary Achievement in the Third Millennium B.C. ISBN 9780812210477
*Leick, Gwendolyn (1991). A Dictionary of Ancient Near Eastern Mythology. Routledge. ISBN 9780415198110

## Εξωτερικοί σύνδεσμοι
* Βρετανικό Μουσείο. Σφραγιδοκύλινδρος με τον θεό Ένκι.
* 

## Παραπομπές


Κατηγορία:Σουμεριακή μυθολογία
Κατηγορία:Θεότητες της μαγείας
Κατηγορία:Θεότητες της σοφίας
Κατηγορία:Θεότητες της χειροτεχνίας
Κατηγορία:Μεσοποταμία
Κατηγορία:Θεότητες της Μεσοποταμίας
Νινλίλ

Στη σουμεριακή μυθολογία, η **Νινλίλ** είναι η κόρη της Νάμου και του Άνου. Ζούσε με την οικογένειά της στη Ντιλμούν, την κατοικία των θεών. Ο άδερφός της, κι αργότερα σύζυγός της, Ενλίλ, τη βίασε και γι' αυτό τιμωρήθηκε, αφού οι υπόλοιποι θεοί τον εξόρισαν από την Ντιλμούν. Η  Νινλίλ γέννησε ένα αγόρι, το Νάννα, που έγινε ο θεός της σελήνης.

Μετά το θάνατό της, η Νινλίλ έγινε θεότητα των ανέμων, όπως κι ο Ενλίλ. Δείχνει επίσης έλεος προς όσους αδικεί η μοίρα. Μαζί με τον Ενλίλ λατρεύονταν κυρίως στην πόλη της Νιπούρ.

## Εξωτερικοί σύνδεσμοι
*Encyclopedia Mythica

Κατηγορία:Σουμεριακή μυθολογία
Κατηγορία:Θεότητες του ανέμου
Νάφθα

Η **νάφθα** είναι *ενδιάμεσο* προϊόν διύλισης του πετρελαίου. Δηλαδή δεν αποτελεί τελικό εμπορεύσιμο καύσιμο, αλλά προϊόν της πρώτης απόσταξης του αργού, ή και προϊόν άλλων διεργασιών όπως η καταλυτική πυρόλυση και άλλες, το οποίο τυγχάνει κατόπιν περαιτέρω επεξεργασίας για να δώσει καύσιμα προϊόντα επιθυμητών προδιαγραφών όπως η βενζίνη. Ο όρος νάφθα είναι ένας αρκετά γενικός όρος και όχι αρκετά ακριβής όρος, διότι κάθε ένα διυλιστήριο δεν είναι ποτέ ακριβώς το ίδιο με κάποιο άλλο και η «νάφθα» που παράγει κάποια μονάδα δεν είναι η ίδια με τη «νάφθα» κάποιας άλλης. Ωστόσο γενικά μπορούμε να πούμε ότι πρόκειται για μείγμα υδρογονανθράκων που έχει αρχικό σημείο βρασμού περίπου 35&nbsp;°C και τελικό σημείο βρασμού περίπου 200&nbsp;°C και αποτελείται κυρίως από παραφίνες, ναφθένια και αρωματικούς υδρογονάνθρακες τεσσάρων ως και δέκα ή έντεκα ατόμων άνθρακα.

Το σημείο ανάφλεξης της νάφθας είναι από -2 έως 37 βαθμούς Κελσίου περίπου και το σημείο αυτανάφλεξης στους 227&nbsp;°C.

Νάφθα δηλαδή αποκαλείται γενικά, αλλά όχι μόνο, το κλάσμα της απόσταξης του αργού πετρελαίου που βρίσκεται μεταξύ του LPG (δηλαδή των αερίων της κορυφής της απόσταξης) και της κηροζίνης. Το κλάσμα αυτό αποτελείται κυρίως από αλκάνια και ναφθένια με 5 έως 9 άτομα άνθρακα.

Η νάφθα ως παράγωγο του πετρελαίου ανήκει στα πετροχημικά προϊόντα.

Με το όνομα νάφθα χαρακτηρίζεται και το ακάθαρτο πετρέλαιο καθώς και διάφορα  κλάσματα λιθανθρακόπισσας τα οποία περιέχουν κυρίως ξυλόλιο και άλλα ανώτερα ομόλογα.

## Πηγές
*

Κατηγορία:Προϊόντα του πετρελαίου
Κατακλυσμός

**Κατακλυσμός** ονομάζεται μία έντονη καταιγίδα ή πλημμύρα. 

Ο όρος μπορεί να αναφέρεται:

* Στους μυθικούς Κατακλυσμούς, οι οποίοι μεταξύ άλλων περιλαμβάνουν:
** τον Κατακλυσμό του Νώε
** τον Κατακλυσμό του Δευκαλίωνα κ.α
* Στους προϊστορικούς Κατακλυσμούς μερικοί εκ των οποίων ενέπνευσαν τους μυθικούς.
Δικτυακό φαινόμενο

Με τον όρο **δικτυακό φαινόμενο** ή **φαινόμενο δικτύου** (αγγλ. network effect) ονομάζεται εκείνο το χαρακτηριστικό γνώρισμα κατά το οποίο η αξία ενός αγαθού ή υπηρεσίας εξαρτάται από τον αριθμό των ατόμων που κατέχουν το συγκεκριμένο αγαθό ή χρησιμοποιούν τη συγκεκριμένη υπηρεσία.
Για παράδειγμα, ένα κουτάλι έχει μια συγκεκριμένη χρηστική αξία ανεξάρτητα από το πόσα άτομα κατέχουν ή χρησιμοποιούν κουτάλι. Από την άλλη, η χρηστική αξία του τηλεφώνου εξαρτάται άμεσα από το πόσα άτομα έχουν τηλέφωνο. Αν μόνο ένα άτομο σε ολόκληρο τον κόσμο έχει τηλέφωνο, τότε η αξία του είναι μηδενική. Εάν δύο άτομα έχουν τηλέφωνο η αξία του αυξάνει. Όσοι πιο πολλοί άνθρωποι έχουν τηλέφωνο, τόσο αυξάνει η αξία του. Λέγεται τότε οτι το τηλέφωνο δημιουργεί δικτυακό φαινόμενο. Ο Παγκόσμιος Ιστός δημιουργεί επίσης δικτυακά φαινόμενα. 

## Εξωτερικοί σύνδεσμοι
* 

Κατηγορία:Οικονομικά
Κατηγορία:Φαινόμενα
Φαινομενο
Κατηγορία:Τεχνολογική αλλαγή
Πατριάρχης Νικήτας Α΄

Ο **Νικήτας ο Α΄** ήταν Πατριάρχης Κωνσταντινουπόλεως κατά τα έτη 766-780.

Ήταν σλαβικής, ίσως και δουλικής καταγωγής, αγράμματος και ευνούχος. Διετέλεσε ιερέας στο ναό των Αγίων Αποστόλων, σκευοφύλακας των Χαλκοπρατείων και «άρχων των μοναστηρίων». Αναφέρεται επίσης ως κόλακας και «παράσιτος του γυναικωνίτου του παλατίου».

Επιβλήθηκε παρανόμως στον Πατριαρχικό θρόνο στις 16 Νοεμβρίου του 766 από τον εικονομάχο Αυτοκράτορα Κωνσταντίνο τον Ε'. Αν και ηπιότερος του προκατόχου του, έλαβε ενεργό μέρος στη καταδίωξη των εικονολατρών και στην καταστροφή εικόνων και έστεψε συμβασιλέα τον γιο του Αυτοκράτορα Κωνσταντίνου, τον Λέοντα. Οι εικονολάτρες τον χαρακτήριζαν απαίδευτο και άβουλο όργανο της πολιτικής του αυτοκράτορα. Επί των ημερών του, για να διασωθεί το λείψανο της Αγίας Ευφημίας, μεταφέρθηκε στη Λήμνο.

Παρέμεινε στον θρόνο μέχρι τον θάνατο του, στις 6 Φεβρουαρίου του 780, Κυριακή της Τυροφάγου. Η Ζ' Οικουμενική Σύνοδος το 787 τον αποκήρυξε και τον αναθεμάτισε.

## Υποσημειώσεις και παραπομπές
### Υποσημειώσεις


### Παραπομπές


## Πηγές
* 
* 
* 

Νικητας Α
Κατηγορία:Εικονομαχία
Κατηγορία:Βυζαντινοί του 8ου αιώνα
Κατηγορία:Επίσκοποι του 8ου αιώνα
Κατηγορία:Ευνούχοι
Γιώργος Χ. Θεοχάρης

Ο **Γιώργος Χ. Θεοχάρης** (1951) είναι Έλληνας ποιητής, λογοτέχνης και εκδότης.

## Βιογραφία
Γεννήθηκε στη Δεσφίνα Φωκίδος το 1951. Από το 1965 διαμένει στα  Άσπρα Σπίτια Βοιωτίας. Εργάσθηκε για πολλά χρόνια ως Τεχνικός μηχανολογικής συντήρησης στη χημική βιομηχανία) στην εταιρεία Αλουμίνιον της Ελλάδος.

Είναι μέλος της Εταιρείας Συγγραφέων και Διευθυντής έκδοσης του λογοτεχνικού περιοδικού Εμβόλιμον, το οποίο εκδίδεται από το 1988 στα Άσπρα Σπίτια Βοιωτίας. Μετείχε στη σύνταξη της έντυπης εφημερίδας Book Press.

Είναι γνώστης της Γαλλικής Γλώσσας.

## Εργογραφία

Ποιήματά του, δοκιμιακά κείμενα και λογοτεχνικές κριτικές δημοσιεύτηκαν στην Ελλάδα και το εξωτερικό. Ποιήματά του μεταφράστηκαν στα γαλλικά, αγγλικά, ιταλικά, ισπανικά, αλβανικά και λατινοαμερικάνικα.
* *Πτωχόν Μετάλλευμα*, εκδ. Εμβόλιμον, 1990,
* *Αμειψισπορά*, εκδ. Δημόσια Κεντρική Βιβλιοθήκη Λιβαδειάς, 1996,
* *Ενθύμιον*, εκδ. Καστανιώτη, 2004 
* *Από Μνήμης*, εκδ. Μελάνι, Αθήνα 2010.
* *Δίστομο - 10 Ιουνίου 1944 το ολοκαύτωμα*, εκδ. Βιβλιοπωλείο "Σύγχρονη Έκφραση", 2010. Το έργο αυτό τιμήθηκε με το Κρατικό Βραβείο 2011 στην κατηγορία Χρονικό–Μαρτυρία.
* *Πιστοποιητικά θνητότητας - Ποιήματα 1970-2010*, εκδ. Βιβλιοπωλείο "Σύγχρονη Έκφραση",2010
* *Πλησμονή οστών*, εκδ. Μελάνι, Αθήνα 2018. Βρέθηκε στη βραχεία λίστα του Κρατικού βραβείου Ποίησης 2018
* *Ότι εγκρατής η επικράτεια*, εκδ. Κουκκίδα 2019
* *Ο ποιητής Τίτος Πατρίκιος- Ένας στρατευμένος της ζωής*, εκδ. Ίδρυμα Τάκης Σινόπουλος, 2019
* *Δίφορη μνήμη*. εκδ. Πόλις 2021
* *Ξένων αιμάτων τρύγος*, Ανθολογία ελληνικών ποιημάτων, εκδ. Γαβριηλίδη 2014
* *Χνάρια στο φιλιατρό των φίλων*, Ανθολογία ελληνικών ποιημάτων, εκδ. Γαβριηλίδη 2015
* *Κορφολογώντας γενεών την προίκα*, Ανθολογία ελληνικών ποιημάτων, εκδ. Γαβριηλίδη 2017
* *Τα υπογείως ανεωχθέντα*, Ανθολογία ελληνικών ποιημάτων, εκδ. Ρώμη 2016
* *Όσα ο αφρός φλοισβίζει*, Ανθολογία ελληνικών ποιημάτων, εκδ. Ρώμη 2020
* *Ό,τι χαρτοκόπτει εν τω άμα χαρτογραφεί*, Ανθολογία ελληνικών ποιημάτων, εκδ. Ρώμη 2021
* *Πενήντα χρόνια Αλουμίνιο* - Λεύκωμα, εκδ. εταιρείας Αλουμινίου της Ελλάδος, 2015

## Πηγές
* Biblionet - υπηρεσία του Εθνικού Κέντρου Βιβλίου.  Ανακτήθηκε 31/1/2012.

## Εξωτερικοί σύνδεσμοι
* στο αίθριο του πανδοχείου, 39. γιώργος χ. θεοχάρης
* Θεοχάρης Γιώργος Χ. - Βοιωτικός Κόσμος

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 20ού αιώνα
Κατηγορία:Έλληνες συγγραφείς του 21ου αιώνα
Γκιλγκαμές

Σύμφωνα με τον κατάλογο των βασιλιάδων των Σoυμερίων, ο **Γκιλγκαμές**, ή **Γιλγαμές**, ήταν ο πέμπτος βασιλιάς της πόλης Ουρούκ και η περίοδος βασιλείας του ήταν γύρω στο 2650 π.Χ.. Πατέρας του ήταν ο Λουγκαλμπάντα και μητέρα του, σύμφωνα με το μύθο, η θεά **Νινσούν**. Σύμφωνα με άλλες πηγές, ο Γκιλγκαμές κι έπειτα ο γιος του, Ουρλουγκάλ, αναστήλωσαν το ιερό της θεάς Νινλίλ στην πόλη της Τουμμάλ. 

Στη Μεσοποταμιακή μυθολογία, ο Γκιλγκαμές είναι ένας ημίθεος με υπερφυσικές δυνάμεις, αντίστοιχος του Ηρακλή της ελληνικής μυθολογίας, ο οποίος έχτισε μεγάλα τείχη στην πόλη του, στην περιοχή του σημερινού Ιράκ, για να προστατεύσει το λαό του από εξωτερικούς κινδύνους.

Παρά την έλλειψη καθαρών ενδείξεων, οι περισσότεροι μελετητές δεν αρνούνται την ιστορική ύπαρξη του Γκιλγκαμές, ιδιαίτερα μετά την ανακάλυψη επιγραφών που επιβεβαιώνουν την ιστορική ύπαρξη προσώπων που αναφέρονται στο Έπος του Γκιλγκαμές (ενός από το αρχαιότερα έπη στον κόσμο), όπως των βασιλέων Ενμπεμπαραγκέσι και Άγκα της πόλης Κις.  

Επίσης, συχνά επισημαίνονται οι ομοιότητες που υπάρχουν μεταξύ του Έπους του Γκιλγκαμές με την ελληνική μυθολογία τον κατακλυσμό του Δευκαλίωνα όπως και του βιβλίου της Γενέσεως στη Παλαιά Διαθήκη, όσον αφορά στο μύθο του Κατακλυσμού.

## Παραπομπές


## Δείτε επίσης
* Ο αστεροειδής **[[1812 Γιλγαμές]]** (1812 Gilgamesh), που ανακαλύφθηκε το 1960, πήρε το όνομά του από τον ήρωα αυτό.

## Εξωτερικοί σύνδεσμοι
* 

Γκιλγκαμες
Κατηγορία:Θεότητες της Μεσοποταμίας
Φέρντιναντ Κρίστιαν Μπάουρ

Ο Γερμανός **Φέρντιναντ Κρίστιαν Μπάουρ** (γερμ. *Ferdinand Christian Baur*, 1792-1860) ήταν Προτεστάντης θεολόγος και εκκλησιαστικός ιστορικός, εκπρόσωπος της περίφημης θεολογικής σχολής του Τύμπινγκεν. Σπούδασε στο Πανεπιστήμιο του Τύμπινγκεν και εκεί εργάστηκε ως καθηγητής από το 1826 μέχρι το θάνατό του.

Εφάρμοσε το εγελιανό σχήμα της εξέλιξης στην ιστορία του αρχικού Χριστιανισμού (*θέση-αντίθεση-σύνθεση*). Δέχθηκε έτσι ως απαραίτητη προϋπόθεση προς εξήγηση της χριστιανικής Εκκλησίας του 2ου αιώνα, τη σκληρή και αμείλικτη πάλη μέχρι το 150 περίπου, ανάμεσα σε δυο μερίδες μέσα στην Εκκλησία, την ιουδαΐζουσα και την ελληνίζουσα, με επικεφαλής της πρώτης τον Πέτρο, και της δεύτερης τον Παύλο. 

Σύμφωνα με την εγελιανή θεωρία, από τη θέση (Πετριανισμός), προκλήθηκε η αντίθεση (Παυλιανισμός) και εξ αυτών προήλθε η σύνθεση δηλ. η Εκκλησία του 2ου αιώνα, η λεγόμενη και *Καθολική Εκκλησία* που είχε ως πρώτο εκπρόσωπό της τον Ευαγγελιστή Ιωάννη.

Ασφαλώς, ένα από τα μειονεκτήματα της θεωρίας του, ήταν το γεγονός ότι την εφάρμοσε μόνο στα κείμενα όπου αυτό ήταν δυνατόν. Για το λόγο αυτό δέχτηκε ως αυθεντικές μόνο 4 επιστολές του Παύλου (προς Γαλάτες, προς Κορινθίους Α' και Β', προς Ρωμαίους) ενώ απέρριψε την αυθεντικότητα του βιβλίου των Πράξεων.

Για τον Μπάουρ, το *Κατά Ιωάννην Ευαγγέλιον* και οι *Ποιμαντικές Επιστολές* , γράφτηκαν προς το τέλος του 2ου μ.Χ. αιώνα και στον χρόνο αυτό τοποθετεί και τη συγγραφή της *Β' Πέτρου*, ενώ τα υπόλοιπα βιβλία, τα οποία θεωρεί ότι γράφτηκαν στην μεταποστολική εποχή, εκφράζουν τις προσπάθειες και των δύο μερίδων, για εξομάλυνση των αντιθέσεων τους. 

Για τα Συνοπτικά Ευαγγέλια θεωρεί πως το κατα Ματθαίον απηχεί το ιουδαϊκό πνεύμα, το κατά Λουκάν απηχεί το πνεύμα του Παύλου, και το κατά Μάρκον απηχεί την ουδετερότητα έναντι των άλλων δύο. Τη συγγραφή τους την τοποθετεί μεταξύ του 130 και του 170 μ.Χ.

Από τα 1850 μέχρι το τέλος του αιώνα, οι απόψεις του πέρασαν μέσα από πολλές κριτικές και σταθμίστηκαν με προσοχή από τους ερευνητές τα λαθεμένα αλλά και τα θετικά στοιχεία που είχαν.

## Παραπομπές


Κατηγορία:Γερμανοί θεολόγοι
Κατηγορία:Προτεστάντες θεολόγοι